CELEX: C2007/082/25
Language: sk
Date: 2007-04-14 00:00:00
Title: Vec C-16/07 P: Odvolanie podané 22. januára 2007 : Marguerite Chetcuti proti rozsudku Súdu prvého stupňa (štvrtá komora) z  8. novembra 2006 vo veci T-357/04, Chetcuti/Komisia

14.4.2007   
            
            
               SK
            
            
               Úradný vestník Európskej únie
            
            
               C 82/13
            
         Odvolanie podané 22. januára 2007: Marguerite Chetcuti proti rozsudku Súdu prvého stupňa (štvrtá komora) z 8. novembra 2006 vo veci T-357/04, Chetcuti/Komisia
   (Vec C-16/07 P)
   (2007/C 82/25)
   Jazyk konania: francúzština
   Účastníci konania
   
      Odvolateľka: Marguerite Chetcuti (v zastúpení: M.-A. Lucas, advokát)
   
      Ďalšia účastníčka konania: Komisia Európskych spoločenstiev
   Návrhy odvolateľky
   
               —
            
            
               zrušiť rozsudok Súdu prvého stupňa Európskych spoločenstiev (štvrtá komora) z 8. novembra 2006 vo veci T-357/04, Chetcuti/Komisia,
            
         
               —
            
            
               vyhovieť návrhom odvolateľky pred Súdom prvého stupňa:
               
                           —
                        
                        
                           zrušiť rozhodnutie výberovej komisie výberového konania z 22. júna 2004, zamietnuť kandidatúru odvolateľky na základe bodu III oznámenia o výberovom konaní COM/PA/04 zo 6. apríla 2004;
                        
                     
                           —
                        
                        
                           zrušiť nasledujúce akty vykonané vo výberovom konaní, a najmä zoznam kandidátov zodpovedajúcich podmienkam oznámenia výberového konania vydaných výberovou komisiou, rozhodnutie Komisie európskych spoločenstiev, ktorá na základe tohto rozhodnutia výberovej komisie rozhodla o počte miest, ktoré sa majú obsadiť, zozname vhodných kandidátov prijatých výberovou komisiou po skončení ich prác a rozhodnutia o vymenovaní na tomto základe menovacím orgánom;
                        
                     
                           —
                        
                        
                           zaviazať Komisiu na náhradu trov konania v prvom stupni,
                        
                     
         
               —
            
            
               zaviazať Komisiu na náhradu trov konania pred Súdnym dvorom.
            
         Odvolacie dôvody a hlavné tvrdenia
   Odvolateľka na podporu svojho odvolania uvádza jediný dôvod, ktorý je založený na porušení Súdom prvého stupňa pojmu vnútorného výberového konania v zmysle článkov 4 a 29 ods. 1 písm. b) Služobného poriadku, v znení účinnom ku dňu vydania oznámenia výberového konania, ako aj stanovenému cieľu prijímania do zamestnania ustanoveného v článkoch 27 a 4 ods. 1 a tiež aj zásady rovnosti zaobchádzania, alebo minimálne porušením povinnosti odôvodnenia.
   V rámci tohto dôvodu, odvolateľka uvádza v podstate, že z judikatúry Súdneho dvora a Súdu prvého stupňa vyplýva, že termín „vnútorné výberové konanie orgánu “sa týka všetkých osôb v službách tohto orgánu na základe verejnoprávneho vzťahu, a teda aj na pomocných zamestnancov, a že Súd prvého stupňa nerešpektoval túto judikatúru, ani význam výrazu „vnútorné výberové konanie“, tak že by sa zaujímal o hlavnú úlohu výberového konania, definovaného na základe subjektívnych kritérií, skôr ako na samotnú povahu, definovanú na základe objektívnych podmienok prijatia na výberové konanie uvedené v oznámení.
   Odvolateľka ďalej tvrdí, že aj keď sa nedá poprieť, že menovací orgán má veľkú rozhodovaciu právomoc pri upresnení podmienok prijatia do výberového konania v oznámení o výberovom konaní, táto právomoc musí vždy byť vykonávaná podľa požiadaviek na pracovné miesta, ktoré majú byť obsadené a na záujem služby, takým spôsobom aby nebola pripustená téza vylúčenia pomocných zamestnancov odôvodnená tým, že na rozdiel od úradníkov a dočasných zamestnancov, títo nemuseli pri ich prvom prijímaní dokazovať, že majú najvyššiu úroveň spôsobilosti, výkonnosti a bezúhonnosti. Dôkaz o takýchto vlastnostiach by mal v konečnom dôsledku vyplývať zo samotného úspechu v predvýberových a výberových skúškach, upravených v oznámení výberového konania. Tak je tomu aj v prípade dôkazu o spôsobilosti vykonávať úlohy na pracovných miestach, ktoré majú byť obsadené.
   Podporne, odvolateľka ďalej uvádza, že napadnutý rozsudok bol nedostatočne odôvodnený v tom zmysle, že Súd prvého stupňa neodpovedal na argument vyplývajúci z vnútorného rozporu oznámenia výberového konania, keďže sa zdalo, že do výberového konania sa neprijímajú pomocní pracovníci, ale pripúšťa sa započítanie odbornej praxe získanej ako pomocný pracovník v určitých funkciách.